32004R2233
L 379/75
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2233/2004 НА КОМИСИЯТА
от 22 декември 2004 година
за изменение за втори път на Регламент (ЕО) № 1763/2004 за налагане на някои ограничителни мерки в подкрепа на ефективното изпълнение на мандата на Международния трибунал за бивша Югославия (МТБЮ)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1763/2004 за налагане на някои ограничителни мерки в подкрепа на ефективното изпълнение на мандата на Международния трибунал за бивша Югославия (МТБЮ) (1), и по-специално член 10, буква а) от него,
като има предвид, че:
(1)
В приложение I към Регламент (ЕO) № 1763/2004 са изброени лицата, за които се отнася замразяването на финансови средства и икономически ресурси съгласно посочения регламент.
(2)
Комисията е оправомощена да измени това приложение, като вземе предвид решенията на Съвета за изпълнение на Обща позиция 2004/694/ОВППС относно по-нататъшните мерки в подкрепа на ефективното изпълнение на мандата на МТБЮ (2). Решение 2004/900/ОВППС на Съвета (3) изпълнява посочената Обща позиция. Следователно приложение I към Регламент (ЕО) № 1763/2004 следва съответно да бъде изменено.
(3)
С оглед гарантиране на ефективността на мерките, предвидени в настоящия регламент, той следва да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 1763/2004 се изменя в съответствие с приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 2004 година.